armvectores/hy_wikipedia_2023 huggingface dataset:
Աստերոիդների ցանկ (287201-287300)

Աստերոիդների ցանկ (287101-287200)  • Աստերոիդների ցանկ  • Աստերոիդների ցանկ (287301-287400)
 Աստերոիդների ցանկ (287101-287200)  • Աստերոիդների ցանկ  • Աստերոիդների ցանկ (287301-287400)
Բուսսի Սեն Ժորժ

Բուսսի Սեն Ժորժ (ֆր.՝ Bussy-Saint-Georges), քաղաք Ֆրանսիայում։ Այն գտնվում է Փարիզից 30 կմ արևելք։ Քաղաքը տեղակայված է Իլ դը Ֆրանս երկրամասի Սեն-է-Մարն դեպարտմենտի Տորքի կանտոնում։
INSEE կոդ՝ 77058:


== Բնակչություն ==
Բուսսի Սեն Ժորժ քաղաքի բնակչությունը, ըստ 2011 թվականի տվյալների կազմում է 25,135 մարդ։ Բնակչության խտությունը՝ 1,900 մարդ/կմ²։


== Քույր քաղաքներ ==
 Արարատ (Հայաստան)


== Հղումներ ==
Պավոնե Կանավեզե

Պավոնե Կանավեզե (իտալերեն՝ Pavone Canavese), կոմունա Իտալիայում։ Գտնվում է Պիեմոնտ մարզում, Թուրինի գավառում։ Բնակչությունը ըստ 2008 թվականի տվյալների կազմում է 3781 մարդ։ Զբաղեցնում է 11 կմ² տարածք։ Խտությունը կազմում է 344 մարդ/կմ²։ Փոստային ինդեքս՝ 10018։ Հեռախոսային կոդը +39 0125։
Կոմունայի հովանավորն է Սուրբ Անդրեաս առաքյալը։ Տոնը նշվում է նոյեմբերի 30-ին։


== Ժողովրդագրություն ==
Բնակչության շարժ։


== Տվյալներ ==
Հեռախոսային կոդ - 0125 51009
Էլ. հասցե - servizi.generali@comune.pavone.to.it
Պաշտոնական կայք - http://www.comune.pavone.to.it


== Պատկերասրահ ==

		
		
		
		


== Ծանոթագրություններ ==
Ֆրանկոֆոն քաղաքապետների միջազգային ասոցիացիա

Ֆրանկոֆոն քաղաքապետների միջազգային ասոցիացիա (ֆր.՝ Association internationale des maires francophones), ստեղծվել է 1979 թվականին 20 հիմնադիր քաղաքներում Փարիզի քաղաքապետ Ժակ Շիրակի և Քվեբեկի քաղաքապետ Ժան Պելետիեի նախաձեռնությամբ։ Այն քաղաքապետների միջև խորհրդատվությունների ֆորում և տեղական ժողովրդավարության ամրապնդմանն ուղղված համագործակցության ցանց է, որն իրականացնում է ծրագրեր, որոնք նպաստում են բնակչության բարեկեցության բարելավմանը և քաղաքային կառավարման արդիականացմանը։
Ասոցիացիան ղեկավարում է Փարիզի քաղաքապետ Անն Իդալգոն, 2009 թվականից  ՖՔՄԱ մշտական քարտուղարն է Պիեռ Բայլեն։


== Նախագահներ ==
Ժակ Շիրակ՝ 1979-1995 թթ.
Ժան Տիբերի՝ 1995-2001 թթ.
Բերտրան Դելանոե՝ 2001-2014 թթ.
Անն Իդալգո՝ 2014 թվականից


== Գլխավոր ասամբլեա ==
Ասոցիացիան տարեկան հանդիպումներ է անցկացնում՝


== Ծանոթագրություններ ==


== Արտաքին հղումներ ==
Պաշտոնական կայք
OCLC WorldCat. Association internationale des maires et responsables des capitales et métropoles partiellement ou entièrement francophones
 (ֆրանսերեն) L’AIMF: Association internationale des maires francophones, 1979–2016, AIMF, արխիվացված  օրիգինալից 2019-12-06-ին, https://web.archive.org/web/20191206082006/http://www.aimf.asso.fr/IMG/pdf/aimf_1979-2016.pdf, վերցված է 2018-10-06
Շամպայն ան Վալրոմե

Շամպայն ան Վալրոմե (ֆր.՝ Champagne-en-Valromey), կոմունա ֆրանսիական Էն գավառում։ Շրջանը՝ Բելլեն է։ Կոմունայի վարչական կենտրոնը գտնվում է Շամպայն ան Վալրոմեում։


== Աշխարհագրություն ==
Շամպան ան Վալրոմեն ծովի մակարդակից գտնվում է 530 մետր բարձրության վրա։ 17 կմ հյուսիս գտնվում է Բելլե քաղաքը։


== Պատմություն ==
Գյուղը բնակեցված է դեռևս հռոմեական ժամանակներից։ Շամպան ան Վալրոմեն առաջին անգամ հիշատակվել է XI դարի փաստաթղթերում։ Ըստ Լիոնի պայմանագրի՝ 1601 թվականին, մտել է Ֆրանսիայի տիրապետության մեջ։
Համայնքում կա մի քանի գյուղ։


== Տեսարժան վայրեր ==
Եկեղեցի և տուն (7-րդ դար)


== Տնտեսություն և արդյունաբերություն ==
Բնակչությունը զբաղվում է գյուղատնտեսությամբ և գինու արդյունաբերությամբ։ 2009 թվականին քաղաքապետարանը արժանացել է հատուկ մրցանակի, որպես լավ գինի արտադրող։ Հաղթող է ճանաչվել տարբեր գինու մրցույթներում։


== Ծանոթագրություններ ==


== Արտաքին հղումներ ==
INSEE
Միշկինսկի շրջան (Կուրգանի մարզ)

Անվան այլ կիրառումների համար տե՛ս՝ Միշկինսկի շրջան (այլ կիրառումներ)Միշկինսկի շրջան (ռուս.՝ Мишкинский район), մունիցիպալ շրջան Ռուսաստանի Դաշնության Կուրգանի մարզում։
Ստեղծվել է 1924 թվականին։ Վարչական կենտրոնը՝ Միշկինո։


== Աշխարհագրություն ==
Շրջանի տարածքի մակերեսը կազմում է 3050 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20112 մարդ։ Բնակչության խտությունը կազմում էր 6,59 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գորյանի (գյուղ, Պոչինկովսկի շրջան)

Անվան այլ կիրառումների համար տե՛ս՝ ԳորյանիԳորյանի (ռուս.՝ Горяны), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 237 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դանայա (նկար, Կլիմտ)

«Դանայա» (գերմ.՝ Danaë), ավստրիացի նկարիչ, ավստրիական նկարչության մեջ մոդեռնի հիմնադիր Գուստավ Կլիմտի նկարներից։ Կտավը հեղինակը վրձնել է 1907-ից  1908 թվականներն ընկած ժամանակահատվածում։ Յուղաներկով կտավի չափերն են 77 × 83 սմ։ «Դանայա» ստեղծագործությունը այսօր պահպանվում և ցուցադրվում է Լեոպոլդ թանգարանում (Վիեննա, Ավստրիա)։


== Սյուժե ==
Նկարի համար որպես սյուժե Գուստավ Կլիմտն օգտագործել է հունական դիցաբանության այն լեգենդը, ըստ որի Արգոսի արքա Ակրիսիոսի գեղանի դուստրը, որի ապագա որդին, ըստ գուշակների, սպանելու էր պապին։ Ճակատագրից խուսափելու նպատակով վերջինս Դանայային պահում էր մարդկանցից հեռու՝ ստորերկրյա սենյակներում։ Սակայն Զևսը սիրահարվում է Դանայային, ոսկե անձրևի տեսքով հայտնվում նրա մոտ։ Դանայան ունենում է մի որդի (Պերսևսը), որը հետագայում պատճառ է դառնում Ակրիսիոսի մահվան։ Շատ նկարիչներ են վրձնել այս պատումն իրենց կտավներում. բացառություն չէր նաև ավստրիացի նկարիչ Կլիմտը՝ իրեն ներհատուկ ոճով։


== Կլիմտի «հեղափոխությունը» ==
Բոլոր դետալները, որոնք վերաբերում են «Դանայայի» սյուժեին, նկարիչը չի պատկերել իր այս կտավում։ Գուստավ Կլիմտը միայն պատկերել է Դանայայի բեղմնավորումը, որի արդյունքում սաղմնավորվում է Պերսևսը. ակնթարթ՝ նկարչի կամքով դարեդար կանգնեցված։
Բեղմնավորման թեման վառ կերպով արտահայտված է մոդեռնի դարաշրջանում։ Այդ իսկ պատճառով Կլիմտը առավել տարփահարույց երանգներով է ներկայացրել կանացի կերպարը։ «Դանայա» ստեղծագործությունում հեղինակը նվազագույնի է հասցրել ֆաբուլան։
Կանացի կլորավուն ձևերն ու զարդապատկերները համարվում են նկարի գլխավոր կոմպոզիցիոն տարրերը։ Դրանք կտավին հաղորդում են էրոտիզմ, որն առավել ընդգծվում է ոսկեգույն անձրևի տեսարանով։ Ընտրված դիրքն ու աղավաղված հեռապատկերը Դանայայի մարմնին հաղորդում են անսովոր տարփանք, միևնույն ժամանակ, զարդապատկերները ստեղծում են որոշակի տարածություն։
Ոսկե անձրև, որը ներթափանցում է Դանայայի մարմնի մեջ, և զարդապատկերները հաղորդում են այս հնադարյան սյուժեին սրբազան բնույթ։ Հաճույքը, որը ստանում է Դանայան ոսկե անձրևից, սովորական չէ. այն հնարավոր չէ ստանալ սովորական սեռական ակտից։ Կտավում Էրոսը սրբապատկերի է վերածվում։
Գուստավ Կլիմտի ոչ մի այլ ստեղծագործությունում կանացի սեռականությունն այնքան ատահայտիչ չէ, որքան «Դանայա» կտավում։ Այն համարվում է կանացիության էքստրեմալ օրինակ և, միևնույն ժամանակ, որոշակի դիստանցիա է հաղորդում։


== Ծանոթագրություններ ==


== Գրականություն ==
Maria Sol Garcia Galland: Gustav Klimt. Rebo, lisse, 2006, blz. 84-85. ISBN 9036618185
Godfried Fliedl: Gustave Klimt. Taschen, Keulen, 2006, blz. 208-209. ISBN 9783822851302


== Արտաքին հղումներ ==
Het schilderij op Klimt.com Archived 2015-01-02 at the Wayback Machine. (անգլերեն)
Analyse van het schilderij (անգլերեն)
Het schilderij op New Scientist website (անգլերեն)
(5913) 1990 BU

(5913) 1990 BU, աստերոիդ աստերոիդների հիմնական գոտում։ Հայտնաբերվել է 1990 թվականի հունվարի 21-ին Մասարու Արաիի և Հիրոսի Մորիի կողմից Յորիում։
Միջին հեռավորությունը Արեգակից կազմում է 2,601762 ա. մ., առավելագույնը մոտենում է 2,1116 ա. մ. հեռավորության վրա և հեռանում 3,0919 ա. մ.։ Արեգակի շուրջ մեկ ամբողջական պտույտ է կատարում 1532,85 երկրային օրվա ընթացքում, իր ուղեծրով շարժվելով միջինում 0,234857 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5913) 1990 BU աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լուկերինո (գյուղ, Կոլոմենսկի շրջան)

Լուկերինո (ռուս.՝ Лукерьино), գյուղ Ռուսաստանի, Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 563 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոչ

Անվան այլ կիրառումների համար տե՛ս՝ Պոչ (այլ կիրառումներ)
Պոչ (համեմատական անատոմիայում), մարմնի հատված, որը գտնվում է սրբանի մոտ և չի պարունակում աղիքներ։ Պոչի ներկայությունը այսպես ասված բնորոշ է թիկնալարավորների համար։


== Ձկների պոչ ==
Ձկների մեծ մասի մոտ պոչը հաստատուն տեսք չունի, այն օգնում է ձկներին շարժվել։


== Երկկենցաղների պոչ ==
Երկկենցաղների մոտ պոչը հիմնականում ցառայում է շարժմանը օգնելու համար (մեծ մասամբ ջրում)։ Մեծահասակ պոչատ երկկենցաղների ողնաշարը կրճատված է մեկ ոսկորով, բայց նրանք դեռահաս(շերեփուկ) վիճակում ունեն հստակ արտահայտված պոչ, որը նրանց օգնում է շարժվել։


== Թռչունների պոչ ==
Ժամանակակից և հին թռչունների գտածոների (բացառությամբ՝ արխեոպտերիքսների) պոչը ծառայում է նրա համար, որպեսզի թռիչքի ժամանակ կարողանան ուղղություն տալ, դրան է կցվում պոչային մնացած և հիմնական մասը։ Թռիչքի ժամանակ պոչը ուղղություն պահելու հարմարանք է, իսկ հատակին կանգնելիս զարդարանք, թռչունների մի մասին այն օգնում է մնալ ծառի վրա որս անելիս։


== Կաթնասունների պոչ ==
Կաթնասունների պոչը ունի 3-49 ող։ Պոչը կարող է լինել հենման հարմարանք օգնելով պարկամկներին մագլցել, մի քանի տեսակ կենդանիների՝ օրինակ մրջնակերների և երկարաքիթ կապիկների համար, այն կարող է ծառայել որպես հենարան և ուղղություն պահելու հարմարանք, երբ կաթնասունները ցատկ են կատարում (օրինակ՝ կենգուրուների և ճագարամկների համար), այն կարող է նաև ծառայել որպես պարաշյուտ սկյուռիկների համար։ Կետերի մոտ պոչը կարճ է և լողուկով։


== Մարդկանց պոչ ==
Մարդկային սաղմնաթաղանթները սկզբնական շրջանում ունեն տեսանելի պոչ, բայց սաղմնային զարգացման պրոցեսորի ժամանակ սաղմի առանձին հատվածները չափսերով անցնում են պոչին, և այն դադարում է երևալ (սակայն կան դեպքեր երբ մարդկանց մոտ երևում է փոքրիկ պոչ):


== Պատկերասրահ ==
Սոնա Սեֆերյան

Սոնա Սարգսի Սեֆերյան (հուլիսի 1, 1940(1940-07-01), Հալեպ - հունիսի 8, 2017(2017-06-08), Երևան, Հայաստան), հայ լեզվաբան, թարգմանչուհի։ Բանասիրական գիտությունների դոկտոր (2003), պրոֆեսոր (2006)։ Հայաստանի վաստակավոր մանկավարժ։


== Կենսագրություն ==
Սոնա Սեֆերյանը ծնվել է 1940 թվականին Հալեպում։ 1960 թվականին ավարտել է Երևանի պետական համալսարանի բանասիրական ֆակուլտետի ռոմանագերմանական լեզուների բաժինը։ 1963-1965 թվականներին բարձրագույն մանկավարժական կուրսեր է անցել Լենինգրադի պետական համալսարանում։ 1965 թվականին դասավանդում է Երևանի պետական համալսարանում, 1990 թվականից միաժամանակ՝ «Սահակ Պարթև» հրատարակչության հիմնադիր-տնօրեն։ Սեֆերյանի նախաձեռնությամբ հիմնադրվել է ԵՊՀ թարգմանչաց դպրոցը (1970), հրատարակում է «Աստղիկ» (1988) տարեգիրքը։ Շեքսպիրագիտության կենտրոնի ղեկավարն է, հանդիսանում է Երիտասարդ թարգմանիչների ասոցիացիայի պատվավոր անդամ։
Կազմել է «Իմաստախոս Շեքսպիրը» (անգլերեն-հայերեն ծեքսպիրյան իմաստախոսությունների բառարան, 1986), «Շեքսպիրը հայ իրականության մեջ (1850-1950)» (2002), «Իմաստախոս ժողովուրդը» (անգլերեն-հայերեն, հայերեն-անգլերեն ասացվածքների բառարան, 2005): Թարգմանել է անգլիացի, ամերիկացի գրողների (Լուիս Քերոլ, Ռադյարդ Կիպլինգ, Ք. Մենսֆիլդ, Սքոթ Ֆիցջերալդ, Քենեթ Գրեհեմ) վեպեր, պատմվածքներ։
Միջազգային գիտաժողովների է մասնակցել Հայաստանում, Անգլիայում, Արգենտինայում, Բրազիլիայում, Իտալիայում, Հունաստանում։


== Պարգևներ ==
ՀՀ վաստակավոր մանկավարժ


== Երկեր ==
Սոնա Սեֆերյան, Իմաստախոս Շեքսպիրը «Անգլերեն-հայերեն իմաստախոսությունների բառարան» | Բառարան, Երկրորդ մշակված հրատարակություն, ԵՊՀ հրատ., Երևան, 2010։
Հովհաննիսյան Լ., Սեֆերյան Ս., Հայերեն-Անգլերեն, Հայերեն-Անգլերեն բառարան | Բառարան, Երևան, Արեգ, 2009 թ., 752 էջ։
Հովհաննիսյան Լ., Սեֆերյան Ս., Խաչատրյան Ա., Քալաեջյան Տ., Գրիգորյան Գ., Հայերեն-Անգլերեն գրպանի բառարան | Բառարան, Արեգ հրատ., Երևան, 2009թ., 336 էջ։
Սեֆերյան Ս., Հովհաննիսյան Լ., Խաչատրյան Ա., Գ. Գրիգորյան, Քալաեջյան Տ., Անգլերեն-հայերեն, հայերեն-անգլերեն բառարան (շուրջ 40 000 բառ և արտահայտություն) - | Բառարան, Արեգ հրատ., Երևան, 2009։
Սոնա Սեֆերյան, Լյուդմիլա Հովհաննիսյան, Աննա Խաչատրյան, Տաթևիկ Քալաեջյան, Գայանե Գրիգորյան, Հայերեն-անգլերեն (22000 բառ) | Բառարան, «Արեգ», Երևան, 2009։


== Ծանոթագրություններ ==
Ուլաման

Ուլաման, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մանսուր Կալաուն

Մանսուր Կալաուն կամ Կալաուն ալ-Ալֆի (արաբ․՝ قلاوون الالفي‎‎, 1279-1290 թթ.), Մամլուքյան Բահիրի սուլթանության (1250-1381 թթ.) 7-րդ սուլթանն է։ Իր մականունը ստացել է այն բանից հետո, երբ իրեն գնել են 1000 դինարով։ Կալաունը կարողացել է մուսուլմաններին խաչակիրներից վերադարձնել Մարքաբ ամրոցը (1285 թ), Լաթակիան (1287 թ.) և Տրիպոլին (1289 թ.) նա աչքի է ընկել Հոմսի ճակատամարտում (1281 թ.) մոնղոլների դեմ տարած հաղթանակով։ Կիլիկյան թագավոր Լևոն 3-րդի և Կալաունի միջև 1285 թ. կնքվել է հաշտության պայմանագիր։


== Աղբյուրներ ==
Ալ-Մաքրիզիի, Սուլուք, հ 1, էջ 552


== Ծանոթագրություններ ==
Ռունկոշև

Ռունկոշև (ուկրաիներեն՝ Рункошів), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Ռունկոշև գյուղում բնակվում էր 618 մարդ։ Բնակավայրը զբաղեցնում է 2205 կմ² տարածք։ Բնակչության խտությունը կազմում էր 280,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստեփան Մարգարյան (այլ կիրառումներ)

Արմեն Մարգարյան անունը կարող է վերաբերել հետևյալ անձանց`

Ստեփան Ենոքի Մարգարյան (օգոստոսի 31, 1930, Երևան, Հայկական ԽՍՀ, ԱԽՖՍՀ, ԽՍՀՄ), հայ մեքենագետ։ Տեխնիկական գիտությունների դոկտոր (1971), պրոֆեսոր (1976)։ ՀԳԳԱ ակադեմիկոս (1994)։
Ստեփան Գրիգորի Մարգարյան (Ղարագեբակյան) (հոկտեմբերի 26, 1960, Էխտիլա, Ախալքալաքի շրջան, Վրացական ԽՍՀ), ՀՀ քաղաքական և պետական գործիչ, ՀՀ Ազգային ժողովի 5-րդ գումարման պատգամավոր։
D (լատինական)

Անվան այլ կիրառումների համար տե՛ս՝ D (այլ կիրառումներ) 
D, լատինական այբուբենի չորրորդ տառն է։ 


== Անգլերենում ==
Անգլերենում կրում է [դի։] անունը։ 


=== Հապավումներում ===
DVD` դի վի դի
CD` սի դի (խտասկավառակ)
ID՝ այ դի (նույնականացման քարտ)
3D՝ ս'րի դի (եռաչափ պատկեր)


== Կիրառություն ==
Մեքենաների համարանիշների վրա "D" տառով ներկայացվում է Գերմանիան։
Սոցցանցերում գործածվում է շատ ուրախ դեմքի արտահայտություն պատկերելու համար՝ ։D կամ՝ ։DDD կամ՝ ։-D
Երկրաչափությունում արտահայտում է տրամագիծ (շրջանի, գնդի և այլն)


== Ներկայացումներ ==


== Նման տառեր և նշաններ ==


== Տե'ս նաև` ==
A • B • C • E • F • H • I • J
Վիտամին D
Կուվրոն է Օմանկուր

Կուվրոն է Օմանկուր (ֆր.՝ Couvron-et-Aumencourt), Ֆրանսիայում գտնվող համայնք, մտնում է Պիկարդիա երկրամասի կազմի մեջ։ Համայնքի գավառն է համարվում է Էնան։ Մտնում է Մարլ կանտոնի կազմի մեջ։ Համայնքի շրջանն է համարվում Կանը։
Համայնքի INSEE ծածկագիրն է 02231։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 1325 մարդ։ 


== Տնտեսություն ==
2010 թվականին 1002 մարդկանցից (15—64 տարեկան) 859-ը եղել են առավել ակտիվ տնտեսվարողներ, 143-ը եղել են համեմատաբար ոչ ակտիվ (ակտիվության ցուցանիշը կազմել է 85,7 %, 1999 թվականին կազմել է 77,5 %)։ 859 ակտիվ մարդկանցից 795-ը աշխատել են տարբեր ձեռնարկություններում (596 տղամարդ և 199 կին), անաշխատունակների թիվը կազմում է 64 (25 տղամարդ և 39 կին)։ 143 ոչ ակտիվ մարդկանցից 41-ը եղել են կամ աշակերտ կամ էլ ուսանող, 50-ը եղել են թոշակառու, 52-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Կուվրոն է Օմանկուր ազգային համալսարի վիճակագրությունը (ֆր.)


== Ծանոթագրություններ ==
Միրոսլավկա (գյուղ, Ռոժիշչեի շրջան)

Անվան այլ կիրառումների համար տե՛ս՝ ՄիրոսլավկաՄիրոսլավկա (ուկրաիներեն՝ Мирославка), գյուղ Ուկրաինայի Վոլինի մարզի Ռոժիշչեի շրջանում։
2001 թվականի տվյալներով Միրոսլավկա գյուղում բնակվում էր 92 մարդ։ Բնակավայրը զբաղեցնում է 0,19 կմ² տարածք։ Բնակչության խտությունը կազմում էր 484,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պետրոս Բերթումեան, Աղբիւր բացեալ (2)

Պետրոս Բերթումեան, Աղբիւր բացեալ (2), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2 թվի տակ։ Ձեռագիրը գրվել է 1767-1768 թվականներին Ղունկիանոս Աշտարակեցի գրիչի կողմից, Էջմիածնում։ Գրված է թղթի վրա, որն ունի 20,7X15,2 չափս։ Ձեռագիրը կազմված է 132 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարան գրչի՝ 55ա, ստացողի՝ 91ա, հետագայի՝ 11ա (1811 թ․):


== Ծանոթագրություններ ==
Սուրբ Ղազանչեցոց եկեղեցու հրթիռակոծություն (2020)

Սուրբ Ղազանչեցոց եկեղեցու հրթիռակոծություն կամ Սուրբ Ամենափրկիչ Ղազանչեցոց եկեղեցու հրետանային ռմբակոծություն, Ադրբեջանի զինված ուժերի կողմից երկու անգամ Շուշիի Սուրբ Ղազանչեցոց եկեղեցու հրթիռակոծություն, ինչի հետևանքով փլուզվել է տանիքի մի մասը։ Հրետանակոծությունը տեղի է ունեցել Արցախի վիճելի տարածքի համար Հայաստանի և Ադրբեջանի միջև մղվող ինտենսիվ զինված պատերազմի 11-րդ օրը։
Երկրորդ հարվածի հետևանքով ծանր վիրավորվել է ռուս լրագրող․ վիրավորվել է նաև 10 այլ խաղաղ բնակիչ։
ՀՀ ԱԳՆ-ն Ղազաչեցոց եկեղեցու թիրախավորման վերաբերյալ տարածել է հետևյալ հայտարարությունը․ «Սա Ադրբեջանի ռազմաքաղաքական ղեկավարության հերթական հանցագործությունն է, որը բացահայտում է նրա հակամարդկային Էությունը։ Այնուհանդերձ, այս քայլը լիովին տեղավորվում է տասնամյակներ ի վեր իրականացվող  հայատյացության  քաղաքականության մեջ։ Ադրբեջանը, որն ամբողջովին բնաջնջել է հայկական մշակութային ժառանգությունը Նախիջևանում և հայ ժողովրդի պատմական հայրենիքի այլ մասերում, այժմ փորձում է Արցախի դեմ սանձազերծած ռազմական ագրեսիայի շրջանակներում հայրենիքից և պատմական հիշողությունից զրկել արցախահայությանը»։ Ադրբեջանի պաշտպանության նախարարությունը պաշտոնապես հերքել է իր մասնակցությունն այս հրետանակոծությանը, իսկ ադրբեջանական պետական լրատվական գործակալությունը պնդել է, որ հարձակման հետևում կանգնած է Հայաստանը։


== Պատկերասրահ ==

		
		
		
		


== Ծանոթագրություններ ==
Ուռագետ

Ուռագետ, Գրուբել, Գուբելչայ, գետ Հայաստանի Գեղարքունիքի մարզում։ Սկիզբ է առնում Արջանոցի լեռներից և աջից միախառնվում Հրազդան գետին Գեղամավան գյուղի մոտ։ Երկարությունը՝ 10 կմ։ Կովկասի 5-վերստանոց քարտեզում՝ Դրուբելչայ։ «Հայկական ՍՍՀ աշխարհագրական անունների համաոոտ բառարան»-ում հավանաբար վրիպակով՝ Գուբեյչայ։


== Ծանոթագրություններ ==
Ալ Կավթար

Ալ Կավթար (պարսկերեն՝ الکوثر, արաբ․՝ قناة الكوثر‎‎), իրանական արաբերեն լեզվով հեռարձակվող հեռուստաալիք։ Հիմնվել է 2006 թվականի հունվարին «Իրանի Իսլամական Հանրապետության Ձայն» պետական հեռուստառադիոընկերության կողմից։ Օրական հեռարձակվում է 19 ժամ, եթերացանկը բաղկացած է կրոնական (Շիա իսլամ) և մշակութային ուղղվածության հաղորդումներով։ Հեռուստաալիքը նախատեսված է Մերձավոր Արևելքի և Հյուսիսային Աֆրիկայի արաբական լսարանի համար։


== Արտաքին հղումներ ==
Պաշտոնական կայք (արաբ.)
Հայաստանի ֆուտբոլի գավաթ 2004

«Հայաստանի ֆուտբոլի գավաթ 2004ը» Հայաստանի ֆուտբոլի գավաթի 13-րդ խաղարկությունն է։ Այն սկսվել է 2004 թվականի մարտի 10-ին և ավարտվել նույն թվականի մայիսի 9-ին։


== Արդյունքներ ==


==== Նախնական  փուլ ====
Նախնական փուլը անցկացվել ե միայն մեկ խաղով։


==== 1-ին փուլ ====


==== 1/4 եզրափակիչ ====


==== 1/2 եզրափակիչ ====


==== Եզրափակիչ ====


== Ռմբարկուներ ==


== Տես նաև ==
Հայաստանի Բարձրագույն խումբ 2004
Հայաստանի Առաջին խումբ 2004
Հակոբ Տոնոյանի անվան Սուպերգավաթ 2004


== Արտաքին հղումներ ==
2004 թվականի Անկախության Գավաթի բաժինը RSSSF.com կայքէջում (անգլ.)


== Գրականություն ==
Կարապետ Ամադունի

Կարապետ Ամադունի կամ Կարապետ Ամատունի (ֆր.՝ Garabed Amadouni, փետրվարի 16, 1900(1900-02-16), Անկարա, Անկարայի վիլայեթ, Օսմանյան կայսրություն - հունվարի 14, 1984(1984-01-14)), Հայ Կաթոլիկ եկեղեցու եպիսկոպոս։ 1960-1971 թվականներին Ֆրանսիայում եղել է առաքելական էկզարխ (Առաքելական եկեղեցու մարզային պետ), իսկ 1960-1984 թվականներին՝ Կիպրոսի Ամատուս քաղաքի տիտղոսավոր եպիսկոպոս։


== Կենսագրություն ==
1925 թվականի դեկտեմբերի ութին ձեռնադրվել է քահանա։ 1960 թվականի հուլիսի 22-ին Ֆրանսիայում նշանակվել է Առաքելական եկեղեցու մարզային պետ և  Կիպրոսում՝ Ամաթուսի տիտղոսավոր եպիսկոպոս։ 1960 թվականի դեկտեմբերի 18-ին տեղի է ունեցել նրա եպիսկոպոսական ձեռնադրությունը։ Առաջին սրբադասողը եղել է Կիլիկիո տան կաթողիկոս Հայոց Պատրիարք կարդինալ Գրիգոր- Պետրոս XV Աղաջանյանը, իսկ առաջին համակիրները՝ Գրիգոր արքեպիսկոպոս Հինդիյեն և Սերաֆիմ Ուլուգյանը։ Եղել է պատրիարքարանի էկումենիկ հանձնաժողովի նախագահ։ 
1962-1965 թվականներին տաճարի հոր լիազորություններով մասնակցել է Վատիկանի երկրորդ տաճարի բոլոր չորս նստաշրջաններին։ 1971 թվականին հրաժարվել է Առաքելական եկեղեցու պետի պաշտոնից։


== Աշխատանքներ ==
Մոնսենյեր Կարապետ Ամադունի, «Հայկական եկեղեցին և կաթոլիկությունը» ( L'Eglise Arménienne et la Catholicité), Վենեցիա (Իտալիա), TLA էջ 93 ․1978
Մոնսինյոր Գրեգուար Բահաբանյանի «Մի էջ քրիստոնեության մասին հազարավոր էջերով ժողովրդական վկայություններից» նախաբան (Une Page sur mille du témoignage chrétien d'un peuple (préfacier)), 1976, Ed. Pères Mekhitaristes de Venise
Մոնսենյոր Կարապետ Ամադունի, «Հայոց ծիսակատարության Սուրբ Պատարագ. մեծ պատարագ և փոքր պատարագ» (La Divine liturgie du rite arménien : la grand-messe et la messe basse). — Saint-Lazare: Imprimerie arménienne, 1957. էջ 144Ֆրանսիայի հայկական առաքելական փոխանորդությունՓարիզի Սուրբ Խաչ թեմի եպիսկոպոս


== Ծանոթագրություններ ==


== Արտաքին հղումներ ==
«Bishop Garabed Amadouni [Catholic-Hierarchy]»։ www.catholic-hierarchy.org։ Վերցված է 2020-12-18 
«ACAM - Livres arméniens - AMADOUNI , Garabed (Monseigneur)»։ www.acam-france.org։ Վերցված է 2020-12-18
Արևադարձի կետեր

Արևադարձի կետեր, Խավարածրի ամենահյուսիսային ու ամենահարավային կետերը։ Ամառային արևադարձի կետում (նշանակվում է b, Այծեղջյուրի համաստեղության նշանով) Արեգակը լինում է հունիսի 22-ին և ունենում է առավելագույն հակում (23°27՛)։ Ձմեռային արևադարձի կետում (նշանակվում է 69, Խեցգետնի համաստեղության նշանով) Արեգակը լինում է դեկտեմբերի 23-ին և ունենում է նվազագույն հակում (-23°27՛)։ Ամառային արևադարձի ժամանակ հյուսիսային կիսագնդում լինում է տարվա ամենաերկար ցերեկը և ամենակարճ գիշերը։ Ձմեռային արևադարձի դեպքում՝ հակառակը։ Առավելագույն ու նվազագույն ցերեկվա ու գիշերվա տևողությունները կախված են տեղի աշխարհագրական լայնությունից։ Հայաստանում դրանց առավելագույն տևողությունը 15 ժ է, իսկ նվազագույնը՝ 9 ժ։
Հունիսի 21-ին, Գրինվիչի ժամանակով առավոտյան 05:04, Արեգակն իր թվացյալ երկնային շարժման ընթացքում անցնում է երկնային հասարակածի նկատմամբ իր ամենաբարձր կետով, ինչն էլ աստղագիտական ամռան սկիզբն է համարվում։ Այդ օրը կոչվում է ամառային արևադարձի օր և դիտվում են տարվա ամենաերկար ցերեկն ու ամենակարճ գիշերը։ Երկրի պտտման առանցքը թեքված է Երկրի` Արեգակի շուրջ պտտման ուղեծրի հարթության նկատմամբ (23°26′), ինչն էլ պայմանավորում է տարվա եղանակների փոփոխությունը։
Տարբերվում են երկու տեսակի արևադարձեր՝ ամառային և ձմեռային։ Երկրի հյուսիսային կիսագնդում ձմեռային արևադարձը ներկայումս տեղի է ունենում դեկտեմբերի 21-ին, իսկ ամառայինը՝ հունիսի 21-ին։ Ամառային արևադարձի ժամանակ, ինչպես նշվեց, դիտվում է ամենաերկար ցերեկն ու ամենակարճ գիշերը, իսկ ձմեռային արևադարձի ժամանակ՝ հակառակը՝ ամենակարճ ցերեկն ու ամենաերկար գիշերը։
Երկրի միջին աշխարհագրական լայնություններում աստղագիտական ամռան և աշնան ընթացքում կեսօրին Արեգակը զենիթից ավելի ու ավելի է ցածր է դիտվելու (ցերեկվա տևողութունը սկսում է նվազել, իսկ գիշերվանը՝ աճել), աշնանային գիշերահավասարի ժամանակ ցերեկն ու գիշերը հավասարվում են, և ձմեռային արևադարձի ժամանակ, գտնվելով հորիզոնի նկատմամբ ամենացածր կետում, Արեգակը կարծես կանգ է առնում, և սկսում է շարժվել հակառակ ուղղությամբ (ցերեկվա տևողութունը սկսում է աճել, իսկ գիշերվանը՝ նվազել) մինչև ամառային արևադարձի ժամանակ կրկին հայտնվում է հորիզոնի նկատմամբ ամենաբարձր կետում։
Հարավային կիսագնդի ձմեռային արևադարձը համընկնում է հյուսիսային կիսագնդի ամառային արևադարձին, իսկ ամառայինը՝ հյուսիսային կիսագնդի ձմեռային արևադարձին։
Բակեևո (գյուղ, Ստերլիբաշևսկի շրջան)

Անվան այլ կիրառումների համար տե՛ս՝ ԲակեևոԲակեևո (ռուս.՝ Бакеево, բաշկիրերեն՝ Баҡый), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 651 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քեռս (Խլաթի գավառ)

Քեռս, գյուղ Արևմտյան Հայաստանում, Բիթլիսի վիլայեթի Խլաթի գավառակում։ Գտնվում էր Խլաթ քաղաքից 19 կմ հյուսիս-արևմուտք՝ սարահարթի վրա, Նազիկ լճի հյուսիսարևելյան ափի մոտակայքում։


== Բնակչություն ==
XIX դարի առաջին կեսին ուներ 50 տուն, 1850-ական թվականներին 11 տուն հայ, իսկ XX դարի սկզբին ուներ 20 տուն քուրդ բնակիչ։


== Պատմամշակութային կառույցներ ==
Քեռսում կար ստորգետնյա ժայռափոր եկեղեցի` Ս. Ամենափրկիչ անունով։ Եկեղեցին կառուցել է տվել Ավետիս անունով մի մեծահարուստ։ Քեռսի մոտակայքում է գտնվում Գրսա Ս. Հովհաննես վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Գաբի Էսպինո

Մարիա Գաբրիելա "Գաբի" Էսպինո Ռուխերո (նոյեմբերի 15, 1977(1977-11-15), Մարակայ, Վենեսուելա), Վենեսուելացի դերասանուհի, մոդել և հաղորդավարուհի։


== Կենսագրություն ==
Ծնվել է Կարակասում, քիմիա-ինժեների և հրապարակախոսի ընտանիքում։ Նրա ծնողները բաժանվեցին երբ նա դեռ փոքր էր։ Նա 5 երեխաներից ամենա ավագն է։ Ունի քույր Ադրեինան, 2 եղբայր հոր կողմից՝ Գուստավոն և Մարիանոն և մի քույր միայն մոր կողմից՝ Նելլին։
Կենդանիների հանդեպ իր սիրուց դրդված, նա որոշել էր դառնալ բուսակեր։ Նա ցանկանում էր սովորել ատամնաբուժություն, բայց միտքը փոխեց և սկսեց սովորել հասարակայնության հետ կապեր, Բայց նրա վերջնական որոշումն էր դառնալ դերասանուհի։


== Անձնական կյանքը ==
Էսպինոն ամուսնացել է Վենեսուելացի դերասան Քրիստոբալ Լանդերի հետ հունիսի 14-ին, 2007 թ.։
2009 թ. "Մեղավոր հրեշտակը' սերիալի նկարահանումների ժամանակ Էսպինոին նկատել էին Յենկարլոս Կանելայի հետ և կասկածվում էև, որ նրանք հանդիպում են։ 2010 թ. Էսպինոի և Լանդերի հարաբերությունները վատացան, և կասկածվում էև, որ դա Էսպինոյի ր Կանելայի հարաբերությունների պատճառով էին
:
Նրանք հարաբերությունները վերականգնեցին 2010 թ. նոյեմբերին, բայց ավելի ուշ 2011 թ. մարտին բաժանվեցին։
2011 թ. սեպտեմբերին, Կանելան և Էսպինոն հաստատեցին տեղեկությունները իրենց հարաբերությունների մասին և հայտարարեցին, որ սպասում են իրենց առաջին համատեղ երեխային` Նիկոլաս Կանելա Էսպինոյին։ Երեխայի կնքահայրն ու կնքամայրն էին Քրիտինա Սարալեգին և Պիտբուլը։ Երեխան ծնվեց փետրվարի 12-ին, 2012 թ. օգոստոսի 26-ին, 2014 թ. Կանելան և Էսպինոն հայտարարեցին, իրենց բաժանության մասին։


== Ծանոթագրություններ ==


== Արտաքին հղումներ ==
Account in"IMDB-BG.NET
Official "Más Sabe el Diablo" website
Official "El Rostro de Analía" website Archived 2009-01-15 at the Wayback Machine.
Telemundo website
Ֆուտբոլային լիգայի գավաթ 2010-11

Ֆուտբոլային լիգայի գավաթ 2010-11, Ֆուտբոլային լիգայի գավաթի 51-րդ խաղարկությունն է, որում հաղթեց «Բիրմինգհեմ Սիթի» ֆուտբոլային ակումբը։
«Բիրմինգհեմ Սիթին» նվաճեց երկրորդ տիտղոսը ակումբի պատմության մեջ՝ եզրափակչում հաղթելով «Արսենալին» 2-1 հաշվով։


== Արտաքին հղումներ ==
Մրցաշարի պաշտոնական կայք Archived 2008-07-03 at the Wayback Machine. (անգլ.)
Լիգայի գավաթը Football-League.co.uk կայքում (անգլ.)
Լիգայի գավաթը BBC Sport կայքում (անգլ.)
Կրասնի Սալ (Մարտինովսկի շրջան)

Կրասնի Սալ (ռուս.՝ Красный Сал), գյուղ (խուտոր) Ռուսաստանի Դաշնության Ռոստովիմ արզի Մարտինովսկի շրջանում։ Մտնում է Նովոսելովսկի գյուղական համայնքի կազմի մեջ։
Կաստլ (այլ կիրառումներ)

Կաստլ, կարող է վերաբերել՝

Կաստլ - կոմունա Գերմանիայի Բավարիա երկրամասում։ Մտնում է Ամբերգ Զալցբախի շրջանի կազմի մեջ
Կաստլ - կոմունա Գերմանիայի Բավարիա երկրամասում։ Ենթարկվում է Վերին Բավարիա վարչական շրջանին
Լյուքսեմբուրգի ֆուտբոլի առաջնություն 1959-1960

Լյուքսեմբուրգի ֆուտբոլի առաջնություն 1959-1960, Լյուքսեմբուրգի 46-րդ ֆուտբոլի առաջնությունը։ Մրցաշարի չեմպիոն է դարձել «Ժենես Էշը»։ Մրցաշարին մասնակցել է 12 թիմ։


== Արտաքին հղումներ ==
Վիճակագրությունը RSSSF կայքում
Չերյոմուշկի (գյուղ, Լիպեցկի շրջան)

Անվան այլ կիրառումների համար տե՛ս՝ ՉերյոմուշկիՉերյոմուշկի (ռուս.՝ Черёмушки), գյուղ Ռուսաստանի Լիպեցկի մարզի Լիպեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դոլիոլա

Դոլիոլա  (իտալերեն՝ Dogliola), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 411 մարդ (2008 թվականի տվյալներով)։ Բնակչության խտությունը՝ 37 մարդ/կմ²։ Տարածքը՝ 11 կմ²։ Փոստային ինդեքս` 66050։ Հեռախոսային կոդ` 0873։
Սան Ռոկոն համարվում է բնակավայրի հովանավորը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կիրիլլովկա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԿիրիլլովկաԿիրիլլովկա (ուկրաիներեն՝ Кирилівка), քաղաքատիպ ավան Ուկրաինայի Զապորոժիեի մարզի Ակիմովկայի շրջանում։ Հիմնադրվել է 1805 թվականին։
2011 թվականի տվյալներով Կիրիլլովկա քաղաքատիպ ավանում բնակվում էր 3 472 մարդ։ Բնակավայրը զբաղեցնում է 16,54 կմ² տարածք։ Բնակչության խտությունը կազմում էր 209,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Աստվա՜ծ, օգնիր աղջկան

«Աստվա՜ծ, օգնիր աղջկան», ռեժիսոր Ստյուարդ Մենդոկի (Stuart Murdoch) բրիտանական Երաժշտական ֆիլմ, պատմում է իր հուզական խնդիրների պատճառով բուժման կուրս անցնող Եվայի մասին։ Ֆիլմի պրեմիերան կայացել է 2014 թվականի հունվարի 18-ին՝ Սանդենս (Sundance) կինոփառատոնում։ Sundance Film փառատոնում պրեմիերայից հետո, Amplify-ն ձեռք բերեց ֆիլմի տարածման իրավունք։ Այն թողարկվել է 2014 թվականի սեպտեմբերի 5-ին՝ ԱՄՆ-ում։


== Սյուժե ==
Եվան դուրս է գալիս հոգեբուժարանից, որտեղ անց էր կացնում նյարդային անորեքսիայի դեմ բուժման կուրսեր, և ուղևորվում Գլազգո, հույսով, որ կդառնա երաժիշտ։ Համերգին նա հանդիպում է փրկարար և սկսնակ կոմպոզիտոր Ջեյմսին։ Նա ծանոթացնում է իր աշակետուհի Կեսսի հետ, որը կիթառ էր նվագում։ Եվ այդ երեքը դառնում են ընկերներ։
Ջեյմսը հավատացնում է Եվային, որ նրա երգերը ավելի լավ կհնչեն բաս-կիթառով և թմբուկներով։ Նրանք կազմում են God Help the Girl խումբը։ Ջեյմսը իմանում է Եվայի և Անտոնի հարաբերությունների մասին և նրա համար դառնում օտար։ Զգալով միայնության զգացումը Եվան ընդունում է թմրամիջոցներ և վերադառնում հիվանդանոց։
Նա ասում է Ջեյմսին, որ պլանավորում է ընդունվել Լոնդոնում գտնվող երաժշտական քոլեջ, և նրանք հաշտվում են։ Այն բանից հետո, երբ խումբը կատարում է իր եզրափակիչ համերգը, ռադիոկայանը հաղորդում է Եվայի ձայներիզը։ Հաջորդ օրը Եվան ուղևորվում է Լոնդոն։


== God Help the Girl նախագիծ ==
Այս ֆիլմը Ստյուարդ Մերդոկի «God Help the Girl» նախագծի մի մասն է, որը իր մեջ ներառում է իր խմբի՝ Belle & Sebastian և տարբեր ոկալիստների համերգները և ստուդիական ձայնագրությունները։ Սա, որպես ռեժիսոր և սցենարիստ, Մեդոկի դեբյուտն էր։ Նա ավելի ճանաչված է որպես ինդի փոփ ուղղության երգիչ և երաժիշտ, նրա խումբը ամենահայտնի խմբերից է Շոտլանդիաում։ Նախագծի մտահաղացումը ծնվել էր դեռևս 2004 թվականին, հենց այդ ժամանակ էլ սկսվեցին ոկալիստների փնտրտուքները։ Գլխավոր բացահայտումը Կետրին Այրտոնն էր, աշխատանքը նրա հետ սկսվեց 2005 թվականին, 2009 թվականին նույնանուն ֆիլմով ձայնասկավառակում նա կատարել է 14-ից 10 երգ։ Ֆիլմի նկարահանումները տեղի են ունեցել 2012 թվականին Գլազգոում։


== Դերերում ==
Էմիլի Բրաունինգ՝ Եվա
Օլլի Ալեքսանդեր՝ Ջեյմս
Հաննա Մյուրեյ՝ Կեսսի
Պիեր Բուլանժեր՝ Անտոն


== Քննդատների արձագանքներ ==
Ֆիլմը լավ ընդունվեց, 63 արձագանքից 43-ը դրական էին (Rotten Tomatoes վարկանիշը՝ 68 %): Չնայած դրան դրամարկղային շահույթը 1 850 000 դոլար բյուջեի պայմաններում կազմեց ընդամենը 101 542 դոլար։


== Մրցանակներ ==
Սանդենս կինոփառատոնի ժյուրիի հատուկ մրցանակը լավագույն դերասանական կազմի համար
Եվրոպական պրեմիերան կայացել է Բեռլինյան կինոփառատոնում, որտեղ այն առաջադրվել է որպես լավագույն ֆիլմ


== Հետաքրքիր փաստեր ==
Կեսսիի դերում ընտրվել էր Էլ Ֆենինգը, բայց նա ստիպված էր հրաժարվել նկարահանումների անհամատեղելի գրաֆիկի պատճառով։ Ավելի ուշ նրան փոխարինեց Հաննա Մյուրեյը։
«Pretty Eve in the tub» երգի ժամանակ, երբ երիտասարդների հերթ էր գոյացել, նրանց մեջ կարելի է նկատել Հաննա Մյուրեյին փակցված բեղերով։


== Ծանոթագրություններ ==


== Արտաքին հղումներ ==
us.godhelpthegirl.com Archived 2019-10-31 at the Wayback Machine.
«Աստվա՜ծ, օգնիր աղջկան»(անգլ.) ֆիլմը Internet Movie Database կայքում
Լացիո ՖԱ

Լացիո (իտալերեն՝ Societa Sportiva Lazio), իտալական ​​ֆուտբոլային ակումբ Հռոմից։ Ստեղծվել է 1900 թվականին և ներկայումս հանդես է գալիս Սերիա A-ում։ Լացիոն 2 անգամ հաղթել է Իտալիայի առաջնությունը, 5 անգամ՝ Իտալիայի գավաթը, 4 անգամ՝ Իտալիայի սուպերգավաթը և 1-ական անգամ՝ ՈւԵՖԱ Սուպեր գավաթը և Գավաթակիրների գավաթը։
Լացիոյի ավանդական մարզաշապիկի, շորտերի, գուլպաների գույնը երկնագույնն է։ Տնային խաղերն անցկացնում է Հռոմի Օլիմպիական մարզադաշտում։


== Համազգեստ ==


== Ներկա կազմ ==
2017 թվականի օգոստոսի 31-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Նվաճումներ ==


=== Ազգային ===
Սերիա A
Հաղթող (2). 1914-1915 1973–74, 1999–2000
Իտալիայի գավաթ
Հաղթող (6). 1958, 1997–98, 1999–2000, 2003–04, 2008–09, 2012–13 2018-2019
Իտալիայի սուպերգավաթ
Հաղթող (4). 1998, 2000, 2009, 2017 2019
Սերիա B
Հաղթող (1). 1968–69


=== Միջազգային ===
ՈՒԵՖԱ Գավաթակիրների գավաթ
Հաղթող (1). 1998–99
ՈՒԵՖԱ Սուպեր գավաթ
Հաղթող (1). 1999
Ամստերդամի առաջնություն
Հաղթող (1). 1999


== Արտաքին հղումներ ==
Լացիոյի պաշտոնական կայքը
Լացիոյի պաշտոնական Տվիտերի էջը
Լացիոյի պաշտոնական Ինստագրամի էջը
Լացիոյի պաշտոնական Ֆեյսբուքի էջը
Լացիոյի պաշտոնական ՅուԹյուբի էջը
Լացիոն transfermarkt-ում
Լացիոն futbol24.com-ում
Լացիոն soccerway.com կայքում
Լացիոն ՈՒԵՖԱ-ի պաշտոնական կայքում
Չեխովո (գյուղ, Ռազդոլնոյեի շրջան)

Անվան այլ կիրառումների համար տե՛ս՝ Չեխովո (այլ կիրառումներ)Չեխովո (ուկրաիներեն՝ Чехове, Ղրիմի թաթարերեն՝ Ağay), գյուղ Ուկրաինայի Ղրիմի Ինքնավար Հանրապետության Ռազդոլնոյեի շրջանում։ Բնակավայրը նախկինում նաև անվանվել է Ագայ։
2001 թվականի տվյալներով Չեխովո գյուղում բնակվում էր 351 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դիվանագետ

Դիվանագետ՝ պետության պաշտոնատար անձ՝ օժտված բարձր ներկայացուցչական իրավունքով և լիազորված իրականացնելու իր երկրի արտաքին քաղաքականությունը։ Դիվանագետն իր գտնված արտասահմանյան երկրում պաշտպանում է սեփական երկրի շահերը, իրականացնում նրա դիվանագիտությունը։ Դիվանագետին շնորհվում է համապատասխան դիվանագիտական աստիճան։
Կլյուչևսկայա Սոպկա

Կլյուչևսկայա Սոպկա (ռուս.՝ Ключевская Сопка), գործող հրաբուխ Կամչատկայի թերակղզում։ Առավել բարձր (4750 մ) և ամենաակտիվ հրաբուխն Է Եվրասիայում։ Կազմված Է բազալտային, մասամբ՝ անդեզիտային լավաներից, վերին մասում՝ փուխր նյութերից։ 270 տարում տեղի Է ունեցել ավելի քան 50 ուժեղ ժայթքում։ Կլյուչևսկայա Սոպկայի գագաթին կան սառցադաշտեր, ստորոտին՝ Կլյուչի ավանում, Ռուսաստանի գիտությունների ակադեմիայի Սիբիրի բաժանմունքի հրաբխագիտության համալսարանի հրաբխագիտական կայանը։


== Անվանում ==
«Սոպկա» հասարակ բառը Հեռավոր Արևելքում գործածվում է անտառազուրկ գագաթի իմաստով։ Որոշիչը տրվել է XVIII դարի կեսերին՝ ստորոտին գտնվող Կլյուչի գյուղի անունով։


== Ծանոթագրություններ ==
Եփրատես

Եփրատես, հայկական իշխանություն Եփրատ գետի շուրջը 1086-1117 թվականներին։ Մտել է Փիլարտոս Վարաժնունու պետության կազմի մեջ։ Պետության տրոհման հետևանքով Քեսունում իրեն անկախ է հայտարարել հայազգի զորավար Գող Վասիլը, ով շուտով ստեղծել է իր անկախ իշխանությունը՝ Եփրատեսը։ Եփրատեսը Մերձավոր Արևելքի առավել խոշոր ու հզոր հայկական իշխանություններից էր։ Գող Վասիլը դաշնակցել է խաչակիրների հետ։ Սակայն նրա որդու՝ Վասիլ Տղայի օրոք հայերի և խաչակիրների հարաբերությունները վատթարանում են։ 1117 թվականին խաչակիրները գերի վերցնելով հայոց իշխանին, կտտանքների միջոցով ստանում են նրա համաձայնությունը իրենց հանձնելու Եփրատեսը։ Դրա հետևաքնով շուտով իշխանության տարածքը մտնում է Եդեսիայի կոմսության կազմի մեջ։
Ռիոխա (Ալմերիա)

Ռիոխա (Ալմերիա) (իսպ.՝ Rioja) բնակավայր և մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Մեծ Ալմերիա շրջանում։


== Բնակչություն ==


== Ծանոթագրություններ ==


== Արտաքին հղումներ ==
http://www.juntadeandalucia.es/institutodeestadistica/sima/htm/sm04078.htm
Միհրանուշ

Միհրանուշ, հայկական իգական անուն։ Առաջացել է հայերեն Միհրան անունից և անուշ բառից։ Նորակերտ անուն է։ Ըստ Հրաչյա Աճառյանի՝ պատահական նմանություն ունի պարսկերեն Mihrnūš անվանը։


== Ծանոթագրություններ ==
Աբա Գնունի

Աբա Գնունի (3-րդ դար - 4-րդ դար), հայ նախարար Գնունիների նախարարական տոհմից։ 341 թվականին մի խումբ նախարարների հետ ուղեկցել է Հուսիկ Ա Պարթևին Կեսարիա՝ կաթողիկոս ձեռնադրվելու համար։


== Տիրան Բ-ի գումարած ժողովը ==
Մեծ Հայքի արքա Խոսրով Կոտակի մահից հետո նրան հաջորդում է որդին՝ Տիրան Բ-ն (338-350)։ Իսկ Հայ Առաքելական եկեղեցու կաթողիկոսական գահին Վրթանես Ա-ին հաջորդում է որդին՝ երիտասարդ Հուսիկ Ա Պարթևը։ Տիրան թագավորը սովորության համաձայն, Հուսիկ Պարթևի հետ գումարում է ժողով, մեծ նախարարների մասնակցությամբ։ Գումարված ժողովին մասնակցում են՝ մեծ հազարապետ Վաղարշ Անձտեցին, որը Մեծ Հայքի հազարապետության տոհմից էր (այդ ժամանակներում հազարապետները նշանակվում էին Անձտեացիների տոհմից) ու Անձիտի իշխանն էր, Մեծ Ծոփքի Զարեհ Ծոփացի իշխանը, Շահունյաց Ծոփքի Վարազ Շահունի իշխանը, Հաշտենից գավառի իշխան Գնիթ Կամինականը, Վանանդ գավառի իշխան Որոթ Վանանդեցին, Անձևացյաց տոհմի իշխան Շահեն Անձևացին, Գողթնի իշխան Ատամը, Կողբափորի իշխան Մանավազը, Ձորափորի իշխան Գորութը, Խորխոռունյաց տոհմից մախազության տան իշխան Մանասպը, Սահառունյաց տոհմի իշխան Տիրոցը և Գնունյաց իշխան Աբան։


== Ծանոթագրություններ ==
Չիպոլատա

Չիպոլատա (), խոզի երշիկներ, ամենայն հավանականությամբ, առաջին անգամ պատրաստվել է Ֆրանսիայում։ Այս անվանումով երշիկները ի հայտ են եկել 1903 թվականին՝ Օգյուստ Էսկոֆեի «Le guide culinaire»-ի էջերում։ Սովորաբար չիպոլատա երշիկները մատուցվում են նախաճաշին։
Չիպոլատան պատրաստվում է խոզի մսի կոպիտ կտրտված կտորներից՝ համեմված աղով, պղպեղով, խոտերով և համեմունքներով (եղեսպակ, ծոթոր, անուշահոտ պղպեղ կամ մշկընկույզ)։ Անունը գալիս է իտալական cipollata (իտալերեն՝ cipolla՝ սոխ), բայց Իտալիայի սահմաններում չիպոլատի պատրաստման ժամանակ սոխ չեն ավելացնում։
Տարածված է Մեծ Բրիտանիայում և հաճախ հայտնվում է Սուրբծննդյան սեղանին՝ բեկոնի մեջ փաթաթված, ինչպես նրբերշիկը խմորում։
Ավստրալիայում և Նոր Զելանդիայում չիպոլատան պատրաստում են տավարի և ոչխարի մսից, մատուցվում է նախաճաշին կամ տապակվում է գրիլի վրա։
Չիպոլիտայի ա-լյա խավարտը բաղկացած է սոխից, չիպոլիտա երշիկներից, շագանակից, աղի խոզի մսից, երբեմն՝ դեմիգլասի կամ Մադերի սոուսի մեջ գազարներ։


== Ծանոթագրություններ ==
Մակսարա (Պոչերսկայա Պիժմայի վտակ)

Անվան այլ կիրառումների համար տե՛ս՝ Մակսարա (այլ կիրառումներ)Մակսարա, գետ Ռուսաստանում, հոսում է Կոմի Հանրապետությունում։ Գետաբերանը տեղակայված է Պոչերսկայա Պիժմա գետի աջ ափին՝ 60 կմ հեռավորության վրա։ Գետի երկարությունը կազմում է 15 կմ։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Պեչորա գետն է։ Գետի գետային ավազանը Պեչորա գետն է։

Ջրային օբյեկտի, պետական ջրային գրանցման կոդը - 03050300212103000078441
Հիդրոլոգիական ուսումնասիրությունների կոդը - 103007844
Ավազանի կոդը - 03.05.03.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==
Clout

«Clout» (անգլ. թարգմանաբար՝ «Հայտնություն»), երգ, որը ձայնագրել են ամերիկացի ռեփերներ Offset-ը և Քարդի Բին՝ դեբյուտային ստուդիական ալբոմի համար։ Թողարկվել է 2019 թվականի մարտի 15-ին որպես ալբոմի երկրորդ սինգլ։ Երգը կարողացել է հասնել Billboard Hot 100 հիթ-շքերթի թոփ 40-ին։ Տեսահոլովակը թողարկվել է 2019 թվականի ապրիլի 17-ին։
Երգն անվանակարգվել է «Գրեմմի» մրցանակի՝ «լավագույն ռեփ կատարում» անվանակարգում.


== Մրցանակներ և անվանակարգեր ==


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
 Cardi B & Offset In FIRE “Clout” & “Press” Performance At The BET Awards!
 Offset - Clout (Jimmy Kimmel Live! / 2019) ft. Cardi B
Սառցադաշտային նստվածքներ

Սառցադաշտային նստվածքներ, երկրաբանական նստվածքներ, որոնց առաջացումը կապված է ժամանակակից կամ հնագույն լեռնային սառցադաշտերի և մայրցամաքային ծածկոցների հետ։ Սառցադաշտային նստվածքներ բաժանվում են՝ բուն սառցադաշտային (սառցութային կամ մորենային) և ջրասառցադաշտային տեսակների։ Բուն սառցադաշտային նստվածքներ գոյանում են սառցազանգվածում գտնվող և տեղաշարժվող բեկորային նյութի՝ սառցադաշտի հատակին անմիջականորեն նստեցման ճանապարհով։ Կազմված են չտեսակավորված փխրուն բեկորային ապարներից, ավելի հաճախ՝ գլաքարային կավերից, կավավազներից, ավազակավերից, ավելի սակավ՝ գլաքարային ավազներից։ Ջրասառցադաշտային նստվածքները գոյանում են սառցադաշտերի ներքին և եզրային հատվածներում, կազմված են տեսակավորված և ձնհալքի ջրերով վերանստեցված մորենային նյութերից։ Տարբերում են սառցադաշտագետային կամ ֆլուվիոգլացիալ (շեղաշերտ ավազներ, մանրախիճ, գլաքարեր) և լճասառցադաշտային կամ լիմնոգլացիալ (գլխավորապես ժապավենաձև կավեր) նստվածքներ։ Բոլոր տիպի սառցադաշտային նստվածքներ առաջացնում են բարդ զուգակցություններ (համալիրներ կամ ֆորմացիաներ)։ Դրանք հատկապես հատուկ են անթրոպոգենին, երբ լայնատարած ցամաքային սառցադաշտերը ծածկել են ժամանակակից բարեխառն գոտիների հսկայական տարածություններ։ Վերին պալեոզոյի և մինչքեմբրիի սառցադաշտային նստվածքներ խիստ կարծրացած, ցեմենտացված, հաճախ էլ մետամորֆացված են (տիլիտներ)։
Օրաշյե

Անվան այլ կիրառումների համար տե՛ս՝ Օրաշյե (այլ կիրառումներ)Օրաշյե (խորվ.՝ Orašje), քաղաք Բոսնիա և Հերցեգովինայի հյուսիսային հատվածում: Վարչականերոն գտնվում է Բոսնիա և Հերցեգովինայի Դաշնությունում: Համանուն համայնքի վարչական կենտրոնն է:


== Պատմություն ==
Քաղաքը հիմնադրվել է 1830 և 1867 թվականների միջև ընկած ժամանակաշրջանում Սերբիայից բոսնիացի գաղթականների կողմից՝ Օսմանյան կայսրության տրոհումից հետո:


== Բնակչություն ==


=== 1971 թվական ===
Ընդամենը - 25,740 (100 %)
Խորվաթներ - 19,354 (75,19 %)
Սերբեր - 4,266 (16,57 %)
Բոսնիացիներ - 1,867 (7,25 %)
Հարավսլավներ - 131 (0,50 %)
Այլազգիներ - 122 (0,49 %)


=== 1981 թվական ===
Ընդամենը - 27,806 (100 %)
Խորվաթներ - 20,705 (74,46 %)
Սերբեր - 4,151 (14,92 %)
Բոսնիացիներ - 1,548 (5,56 %)
Հարավսլավներ - 1,056 (3,79 %)
Այլազգիներ - 346 (1,24 %)


=== 1991 թվական ===


==== Համայնք ====
Ընդամենը - 28,367 (100 %)
Խորվաթներ - 21,308 (75,11 %)
Սերբեր - 4,235 (14,92 %)
Բոսնիացիներ - 1,893 (6,67 %)
Հարավսլավներ - 626 (2,20 %)
Այլազգիներ - 305 (1,07 %)


==== Քաղաք ====
Ընդամենը - 3,907 (100 %)
Բոսնիացիներ - 1,843 (47,17 %)
Սերբեր - 875 (22,39 %)
Խորվաթներ - 591 (15,12 %)
Հարավսլավներ - 470 (12,02 %)
Այլազգիներ - 128 (3,27 %)


== Հայտնի բնիկներ ==
Վեդրան Ժիվկովիչ
Իվո Գրիգուրեվիչ
Մատո Ներետլյակ
Մարկո Տոպիչ


== Ծանոթագրություններ ==


== Արտաքին հղումներ ==
Քաղաքի պաշտոնական կայք
Ճոպանուղի

Ճոպանուղի, բեռների և ուղևորների փոխադրման համար նախատեսված կառույց, որում վագոնիկների տեղափոխման համար օգտագործվում է հենարանների միջև ձգված ճոպանը։ Ըստ նշանակման ճոպանները լինում են բեռնատար, մարդատար և համակցված, ըստ կառուցվածքի՝ երկճոպան կամ միաճոպան՝ վագոնիկների օղապտույտ կամ ճոճանակային շարժումով։ Կախովի ճոպանուղիներից բացի մշակվում են նաև վերգետնյա ճոպանուղիներ՝ ճոպանային ամբարձիչներ։ Դրանց օգնությամբ բեռնված ավտոմեքենաները կարելի է փոխադրել մինչև 45° թեքությամբ վայրերով, նավերն անցկացնել ամբարտակների վրայով։


== Ծանոթագրություններ ==
Էնտրի Ռիուս (Բաիա)

Էնտրի Ռիուս (պորտ.՝ Entre Rios), քաղաք Բրազիլիայում, մտնում է Բաիա նահանգի մեջ։ Մի մաս է կազմում Բաիա նահանգի հյուսիսարևելյան մարզը։ Մտնում է տնտեսական կարգավիճակ ունեցող Էնտրի Ռիուսի գավառի մեջ։ Բնակչությունը կազմում է 44 657 մարդ, ըստ 2006 թվականի տվյալների։ Տարածքը կազմում է 1 235,821 կմ2։ Բնակչության խտությունը՝ 36,1 մարդ/կմ²։


== Վիճակագրություն ==
Համախառն ներքին արտադրանքը կազմել է 150 273 669,00 (ըստ Բրազիլիայի աշխարհագրության և վիճակագրության ինստիտուտի տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 3 631,99 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,628։
Վերակրուս (Իսպանիա)

Անվան այլ կիրառումների համար տե՛ս՝ Վերակրուս (այլ կիրառումներ)Վերակուս, (իսպ.՝ Veracruz) քաղաք և համայնք Իսպանիայում՝ Արագոն երկրամասի Ռիբագորսա շրջանում։ Բնակչությունը՝ 104 մարդ։


== Բնակչություն ==


== Ծանոթագրություններ ==
Ղազախական կերպարվեստ

Ղազախական կերպարվեստ, Ղազախստանի տարածքում հայտնաբերված հնագույն հուշարձանները պալեոլիթի և նեոլիթի դարաշրջանին վերաբերող ժայռապատկերներն են։ Բրոնզի դարից պահպանվել են կենդանիների տոտեմական քանդակներ, որսի տեսարաններով ժայռապատկերներ, երկրաչափական զարդանախշերով կավե սափորներ։ Սկյութների մշակույթին կապված սակերի արվեստն առանձնանում է «կենդանական ոճին» բնորոշ իրական և ֆանտաստիկ կենդանիների պատկերումով։ Միջնադարյան (7-17-րդ դարերի) կերպարվեստը ներկայանում է տղամարդկանց, կանանց և կենդանիների քարե քանդակներով, կանանց բրոնզե արձանիկներով։ Այս շրջանից հայտնի են դեկորատիվ-կիրառական արվեստի նմուշներ (յուրդի ձևով կավե սափորներ, չջնարակված զարդանախշ և ջնարակված գունազարդ խեցեղեն, ինքնատիպ նախշազարդերով կաշվե, մետաղե իրեր և այլն)։ Յուրդի ինտերիերի հարդարանքում մեծ տեղ են գրավել նախշազարդ թաղիքե գորգերը (թեքեմենտներ, սրմակներ և այլն)։ Տարածված էր ասեղնագործությունը, փայտի փորագրությունը, կաշվի մշակումը, ոսկերչությունը և այլն։
Ռիկղե

Ռիկղե (վրաց.՝ რიყე), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։


== Աշխարհագրություն ==
Աշխարհագրորեն Ռիկղե գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 25 մետր բարձրության վրա։
Օիրեմեը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Օիրեմեի հեռավորությունը կազմում է 8 կմ։


== Բնակչություն ==
Ըստ 2014 թվականի մարդահամարի տվյալների՝ Ռիկղզեի բնակչությունը կազմում է 1552 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։


== Տես նաև ==
Սամեգրելո և Զեմո-Սվանեթ
Զուգդիդի շրջան


== Ծանոթագրություններ ==
Էլեկտրոդ (պոկեմոն)

Էլեկտրոդ, (անգլ.՝ Electrode, ճապ.՝ マルマイン) պոկեմոն Նինթեմդոից։ !lekt8wdy էլեկտրական պոկեմոն է, և ունի երկու զարգացման ձև։ Վոլտորբը զարգացման վերջին ձևն է և նա զարգացել է Վոլտորբից։ Վոլտորբից-Էլեկտրոդ հատկությունները չեն փոխվում։ Պոկեդեքսում, պոկեմոնի կարգաթիվն է #101։ Պոկեմոնի հասակը կազմում է 120 սմ, իսկ զանգվածը 66,6 կգ։


== Անվանում ==
Պոկեմոնի անգլերեն անվանումը թարգմանաբար նշանակում է էլեկտրական։ Բնօրինակ ճապոներեն անվանումը նշանակում է պայթյուն (マ ル マ イ ン)։ Նրա գերմաներեն անվանումը նշանակում է էլեկտրական գնդակ։


== Ծագում ==

Էլեկտրոդը Վոլտորբի զարգացման երկրորդ ձևն է։ Պոկեմոնի հիմնական հատկությունը ինքնապայթուցիկն է, որի միջոցով կարող է հաղթել կամ շատ թուլացնել գրեթե յուրաքանչյուր պոկեմոնի։ Այս հատկությունը ժառանգում է Վոլտորբից։


== Ազդեցություն ==
Պոկեմոնի դեմ ազդում են հող և կրակ պոկեմոնները։


== Վիճակագրություն ==
Ստատիկա

HP (նվազագույն՝ 324)
գրոհ (նվազագույն՝ 218)
պաշտպանություն (նվազագույն՝ 261)
գրոհի արագություն (նվազագույն՝ 284)
պաշտպանության արագություն (նվազագույն՝ 284)
ցատկ  (նվազագույն՝ 416)


== Տես նաև ==
Օդիշ
Վոլտորբ


== Ծանոթագրություններ ==


== Արտաքին հղումներ ==
Պոկեդեքս